Gørild Mauseth

Gørild Mauseth (født 1972) er en norsk skuespiller kjent fra dramafilmen Brent av frost.

Mauseth er utdannet ved Teaterhøgskolen og har blant annet vært knyttet Den Nationale Scene i Bergen, Nationaltheatret og Riksteatret.Aftenposten/Portrett 4. november 2017

Hun filmdebuterte i Telegrafisten (1993). Hun er mest kjent for sin rolle i filmen Brent av frost fra 1997, som innbragte henne Amandaprisen i klassen beste debutant. I 2008 gikk hun til sak mot NRK etter at NRKs Anne Lindmo og Per Sundnes hadde vist et nakenklipp med henne fra filmen i programmet Store Studio. Mauseth mente scenen var underlagt en klausul som gjorde at det ikke var anledning til å bruke den utenfor en sammenheng. Saken ble tatt helt til Høyesterett der Mauseth vant frem.NRK tapte saken mot Mauseth i Høyesterett - NRK 25. mars 2010

I 2017 hadde hun rollen som Margot i TV-serien Monster. Samme år produserte hun dokumentaren Karenina & I med Liam Neeson.Hege Løvstad Toverud, Kjøllefjord er et sted jeg lengtet meg i hjel ti i Kvinner og Klær, 2017.

 Utmerkelser 
I 1998 ble hun tildelt Amandaprisen i klassen årets debutant.

I 2017 ble hun tildelt Finnmark fylkes kulturpris.

 Familie 
Hun giftet seg i 2005 med den italienske regissør og filmprodusent Tommaso Mottola di Amato. Sammen driver de firmaet Orto Polare AS i Kjøllefjord.

 Referanser 

Eksterne lenker 


Kategori:Personer fra Lebesby kommune
Kategori:Norske skuespillere
Kategori:Amandaprisen 1998
Kategori:Amanda for beste debutant